№ 2 қосымша

# Сыбайлас жемқорлыққа қарсы мониторингтің нәтижесі

1. **Кіріспе бөлім**

«Сыбайлас жемқорлыққа қарсы іс-қимыл туралы» Қазақстан Республикасы Заңының 7-бабына сәйкес «сыбайлас жемқорлыққа қарсы мониторинг» деп сыбайлас жемқорлыққа қарсы іс-қимыл субъектілерінің сыбайлас жемқорлыққа қарсы саясаттың тиімділігіне, сыбайлас жемқорлыққа қарсы іс-қимыл саласындағы құқық қолдану практикасының жай-күйіне, сондай-ақ қоғамның сыбайлас жемқорлық деңгейін қабылдауы мен бағалауына қатысты ақпаратты жинау, өңдеу, жинақтап-қорыту, талдау және бағалау жөніндегі қызметі түсініледі.

1. **Сыбайлас жемқорлыққа қарсы мониторингтің мәні:**

**«**Хабар» Агенттігі» АҚ қызметі.

Сыбайлас жемқорлыққа қарсы мониторингтің негізгі міндеті «Хабар» Агенттігі» АҚ (бұдан әрі – Агенттік) сыбайлас жемқорлыққа қарсы іс-қимыл жөніндегі қызметін зерделеу және бағалау болып табылады.

Агенттік мемлекеттің жарғылық капиталына 100% қатысатын акционерлік қоғам болып табылады, квазимемлекеттік сектор субъектілеріне жатады.

Жарғыға сәйкес Агенттік қызметінің мәні телерадио бағдарламаларын шығару және тарату болып табылады.

1. **Сыбайлас жемқорлыққа қарсы мониторинг өткізілді**:

«Хабар» Агенттігі» АҚ құрылымдық бөлімшелерінде.

1. **Сыбайлас жемқорлыққа қарсы мониторинг жүргізу кезеңі**:

2018 жылғы 01 шілдеде басталып, 2018 жылғы 31 желтоқсанда аяқталды.

1. Бақыланатын кезең: 2018 жылдың 2-ші жартыжылдығы.

# Ақпараттық-талдамалық бөлім

Сыбайлас жемқорлыққа қарсы мониторинг Агенттіктің 2019 жылғы 14 қаңтардағы № 15-Н «Хабар» Агенттігі» акционерлік қоғамындағы сыбайлас жемқорлыққа қарсы іс-қимылдың кейбір мәселелері туралы» бұйрығын орындау үшін жүргізілді.

«Сыбайлас жемқорлыққа қарсы іс-қимыл туралы» Қазақстан Республикасы Заңының (бұдан әрі – Заң) 6-бабында сыбайлас жемқорлыққа қарсы іс-қимыл шараларының жүйесі бекітілген, атап айтқанда:

сыбайлас жемқорлыққа қарсы мәдениетті қалыптастыру;

заңдық сараптама жүргізу кезінде сыбайлас жемқорлық сипаты бар нормаларды анықтау;

сыбайлас жемқорлыққа қарсы стандарттарды қалыптастыру және сақтау;

қаржылық бақылау;

сыбайлас жемқорлыққа қарсы шектеулер;

мүдделер қақтығысын болғызбау және шешу.

1. Сыбайлас жемқорлыққа қарсы мәдениетті қалыптастыруға қатысты

Сыбайлас жемқорлыққа қарсы мәдениетті қалыптастыру білім беру, ақпараттық және ұйымдастырушылық сипаттағы шаралар кешені арқылы жүзеге асырылады, сондай-ақ әрбір субъектінің сыбайлас жемқорлыққа қарсы іс-қимыл жөніндегі міндеті болып табылады. Заңның 9-бабының 4-тармағына сәйкес сыбайлас жемқорлыққа қарсы мәдениетті қалыптастыру жөніндегі ақпараттық және ұйымдастырушылық қызмет түсіндіру жұмыстарын жүргізу жолымен іске асырылады.

Сыбайлас жемқорлыққа төзбеушілік Агенттіктің әрбір қызметкерінің азаматтық ұстанымына, ал адалдық пен сатылмаушылық – құлық нормасына айналуы тиіс. Агенттік азаматтарда сыбайлас жемқорлыққа қарсы мәдениет, сыбайлас жемқорлыққа тұрақты иммунитет, оны көпшілік алдында айыптау болмаса, қажетті нәтижеге қол жеткізу мүмкін емес екенін түсінеді. Агенттікте сыбайлас жемқорлыққа қарсы мәдениет әрбір қызметкерге сыбайлас жемқорлыққа қарсы күрес қағидаттарын жеткізу арқылы қалыптастырылады. Агенттік қоғамның бір бөлігі бола отырып, әлеуметтік салауатты қоғамның құрылымына өз үлесін қосуға ұмтылады. Агенттік жеке тұлғада қазақстандық патриотизм рухын дамытудың және сыбайлас жемқорлықтан бас тартудың маңыздылығын түсіне отырып, сыбайлас жемқорлыққа қарсы оқыту семинарларын өткізеді.

Агенттіктің бұқаралық ақпарат құралдары – хабар тарату республиканың барлық аумағын қамтитын «Хабар», «Хабар 24», «Kazakh TV», «Ел арна» телеарналары сыбайлас жемқорлықты қоғамдық қабылдамау ахуалын қамтамасыз етуге, қазақстандықтардың белсенді азаматтық ұстанымын қалыптастыруға, сондай-ақ сыбайлас жемқорлыққа қарсы іс-қимыл ісіне белсенді қатысуға арналған. Осыған байланысты Агенттіктің телеарналары сыбайлас жемқорлыққа қарсы заңнаманы, сыбайлас жемқорлық құқық бұзушылықтарды жою бойынша мемлекет қабылдайтын шараларды эфирде кеңінен және жан-жақты жариялау жөніндегі мақсатты жұмысты тұрақты негізде жүргізеді. «Хабар», «Хабар 24» арналарының эфирінде бақыланатын кезеңде «Жеті күн», «Бастау керек», «Экономика» «Арнайы хабар», «Цифровой Казахстан» сияқты бағдарламалар мен 214-тен астам жаңалықтар сюжеттерінде сыбайлас жемқорлыққа қарсы іс-қимыл мақсатында сыбайлас жемқорлыққа қарсы мәселелер көрсетілді.

1) Қазақстан Республикасының заңнамасына сәйкес заң сараптамасын жүргізу кезінде сыбайлас жемқорлық нормаларына қатысты

Агенттік бақылау-қадағалау функцияларын жүзеге асырмайтынын және мемлекеттік қызмет көрсетпейтінін айта кету керек.

Бақыланатын кезеңде жұмыс тобы сыбайлас жемқорлық құқық бұзушылықтар жасауға ықпал ететін дискрециялық өкілеттіктер мен нормаларды анықтау мәніне құрылымдық бөлімшелердің қызметін қозғайтын ішкі (жергілікті) құжаттарға сыбайлас жемқорлыққа қарсы мониторинг жүргізді. Ішкі (жергілікті) құжаттар бойынша жүргізілген мониторинг нәтижелері бойынша сыбайлас жемқорлық құқық бұзушылықтар жасауға ықпал ететін дискрециялық өкілеттіктер мен нормалар анықталған жоқ.

Агенттікте мемлекеттік сатып алу рәсімін өткізу кезінде сыбайлас жемқорлық тәуекелдерін болдырмау мақсатында Агенттік «Мемлекеттік сатып алу туралы» Қазақстан Республикасы Заңының, Мемлекеттік сатып алуды жүзеге асыру қағидаларының талаптарын мүлтіксіз ұстанады. Сонымен қатар, Агенттік мемлекеттік сатып алуды реттейтін ішкі (жергілікті) құжаттарды, атап айтқанда, Тауарлардың, жұмыстар мен көрсетілетін қызметтердің мемлекеттік тапсырмасын орындау шеңберінде мемлекеттік сатып алу мен сатып алуды ұйымдастыру және өткізу жөніндегі нұсқаулықты әзірледі және қолданылады.

Қызметкерлердің корпоративішілік өзара қарым-қатынастардың этикалық нормаларын, әлеуметтік жауапкершілікті, сондай-ақ бизнес этикасының басқа да басым мәселелерін ұстану мақсатында Агенттікте Корпоративтік этика кодексі енгізілді. Аталған кодекстің мақсаты Агенттіктің корпоративтік құндылықтарын айқындау болып табылады, оның орындалуы Агенттіктің және оның қызметкерлерінің іскерлік мінез-құлқын айқындайтын және Қоғамның беделін, оның бәсекеге қабілеттілігі мен тиімділігін қалыптастыратын базалық этикалық құндылықтарға берілгендігін көрсетеді.

Агенттікте Агенттіктің штат кестесінде көзделген барлық лауазымдарға лауазымдық нұсқаулықтар әзірленді және енгізілді. Сонымен бірге, Агенттік қызметкерлерінің лауазымдық нұсқаулықтарына талдау жүргізілді. Осылайша, мониторинг нәтижелері бойынша лауазымдық нұсқаулықтарда қызметкерлердің лауазымдық міндеттері мен құқықтары нақты белгіленіп, айқындалғаны, лауазымдық нұсқаулықтардың ережелері Агенттік қызметкерлерінің сыбайлас жемқорлық әрекеттерін жүзеге асыру тәуекелдерін болдырмайтыны анықталды.

*Қаржылық бақылауға қатысты*

Сыбайлас жемқорлыққа қарсы мониторинг жүргізу барысында қаржылық бақылау шаралары толығымен сақталғаны анықталды.

Агенттікте басқару функцияларын орындайтын адамдар Мемлекеттік кірістер департаментіне кірістер мен мүлік туралы декларацияларды уақтылы ұсынды.

*Сыбайлас жемқорлыққа қарсы шектеулерге қатысты*

Заңның 12-бабына сәйкес сыбайлас жемқорлыққа қарсы шектеулер – бұл заңда белгіленген және олардың негізінде тыйым салынатын сыбайлас жемқорлық құқық бұзушылықтардың алдын алуға бағытталған шектеулер:

1. мемлекеттік функцияларды орындаумен сыйыспайтын қызметті жүзеге асыру;
2. жақын туыстарының, жұбайлары (зайыптары) мен жекжаттарының бірге қызмет (жұмыс) істеуіне жол бермеу;
3. мүліктік және мүліктік емес игіліктер мен артықшылықтар алу немесе табу мақсатында, ресми таратылуға жатпайтын қызметтік және өзге де ақпаратты пайдалану;
4. 4) Қазақстан Республикасының заңнамасына сәйкес қызметтік өкілеттіктерін орындауға байланысты сыйлықтар қабылдау.

Жоғарыда аталған шектеулерді бұзатын фактілер табылған жоқ.

*Мүдделер қақтығысына қатысты*

Заңның 15-бабына сәйкес мүдделер қақтығысы – бұл жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, онда аталған адамдардың жеке мүдделері олардың өздерінің лауазымдық өкілеттіктерін тиісінше орындамауына әкеп соғуы мүмкін.

Мониторинг нәтижелері Агенттіктегі мүдделер қақтығысын реттеу Агенттіктің корпоративтік этика кодексімен, корпоративтік басқару кодексімен және Агенттіктің өзге де ішкі құжаттарымен регламенттелетінін анықтады.

Мүдделер қақтығысын тудыруы мүмкін жағдайларды анықтау және алдын алу мақсатында корпоративтік этика кодексінде мынадай қағидалар белгіленген:

1) қызметкерлер Агенттіктің мүдделерінде объективті іскерлік шешімдер қабылдау қабілетіне әсер етуі мүмкін кез келген әрекеттен аулақ болуы керек;

2) қызметкерлер мүдделері Агенттіктің мүдделеріне қайшы келуі мүмкін кез келген ұйымның басқару органдарының мүшелігіне кандидат болып ұсынылуымен келіспес бұрын бұл мәселені тікелей басшымен талқылап, оған рұқсат алуы керек;

3) егер мұндай мүдделілік Агенттіктің мүдделеріне қайшы келсе, қызметкердің ешқашан Агенттіктің іскер әріптестерінің қызметіне жеке мүдделілігі болмауы тиіс;

4) өзінің негізгі қызметі барысында осындай қарыздар немесе қызметтер ұсынатын ұйымдарды қоспағанда, қызметкер Агенттікпен іскерлік қатынастары бар немесе осындай қатынастарға ұмтылатын қандай да бір жеке немесе заңды тұлғалардан ешқашан қарыздар, сыйлықтар немесе қызметтер алмауы тиіс;

5) егер мұндай қызмет Агенттіктегі лауазымдық міндеттерді атқаруға теріс әсер етсе, қызметкер ешқашан сабақтан тыс уақытта қосымша негізсіз жұмыспен немесе өзге де қызметпен айналыспауға тиіс;

6) қызметкер ешқашан мүдделер қақтығысы фактісін және оның себептерін басшылықтан жасырмауы керек;

7) қызметкер Агенттіктің корпоративтік ресурстары, Агенттіктің басшылығы, қызметкерлері ұсынған мүмкіндіктерді, лауазымдық ережені және/немесе Агенттіктегі лауазымдық және өзге де қызметтік міндеттерін атқару салдарынан алынған ақпаратты ешқашан өз мүддесіне немесе жеке басының пайдасына пайдалану үшін пайдаланбауға тиіс;

8) қызметкер ешқашан Агенттік пен кез келген үлестес тұлға арасындағы кез келген қатынастар бойынша шешімдерді қарауға және қабылдауға тікелей қатыспауға тиіс.

Агенттіктің корпоративтік этика кодексі әрбір қызметкер үшін қолжетімді құжат болып табылады және Агенттіктің жаңадан қабылданған қызметкерлеріне танысу үшін міндетті болып табылады.

*Сыбайлас жемқорлық құқық бұзушылықтарға қатысты*

Заңның 1-бабына сәйкес сыбайлас жемқорлық құқық бұзушылық – бұл үшін заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік).

Агенттікте сыбайлас жемқорлық құқық бұзушылық жасағаны үшін кінәлі деп танылған адамдар анықталған жоқ.

*Құқықтық статистика деректеріне қатысты*

Агенттіктің құқықтық статистика органдарының деректері жоқ.

*Агенттік қызметкерлерінің сыбайлас жемқорлық әрекеттеріне қатысты жеке және заңды тұлғалардың өтініштеріне қатысты*

Жұмыс тобы бұқаралық ақпарат құралдарындағы жарияланымдарды, Агенттік қызметкерлерінің сыбайлас жемқорлық әрекеттеріне қатысты жеке және заңды тұлғалардың өтініштерін зерделеді. Мониторинг нәтижелері бойынша бұқаралық ақпарат құралдарында Агенттік қызметкерлеріне қатысты жарияланымдар анықталған жоқ. Агенттік қызметкерлерінің сыбайлас жемқорлық әрекеттеріне қатысты жеке және заңды тұлғалардан өтініштер түскен жоқ.

Агенттіктің тауарларды, жұмыстарды, көрсетілетін қызметтерді мемлекеттік сатып алуды жүзеге асыруына жүргізілген мониторинг қорытындысы бойынша Агенттік қызметінде мемлекеттік сатып алу бойынша сыбайлас жемқорлыққа байланысты фактілер жоқ. Мемлекеттік сатып алуды жүзеге асыру кезінде сыбайлас жемқорлық құқық бұзушылықтар туралы шағымдар, өтініштер, Агенттіктің атына қызметкерлердің әрекеттеріне түскен жоқ.

*Агенттіктегі сыбайлас жемқорлыққа қарсы іс-қимыл динамикасына қатысты*

Әлеуметтік сауалнамалар жүргізілмеген, жарияланымдар жоқ.

# Қорытынды бөлім

**Қорытынды**: Жүргізілген сыбайлас жемқорлыққа қарсы мониторинг нәтижелерін басшылыққа ала отырып, сондай-ақ Агенттікте сыбайлас жемқорлыққа және сыбайлас жемқорлыққа қарсы мәдениетке төзбеушілік ахуалын қалыптастыру мақсатында жұмыс тобы:

1) Қазақстан Республикасы мемлекеттік қызмет істері және сыбайлас жемқорлыққа қарсы іс-қимыл агенттігінің, прокуратураның, құқық қорғау органдарының өкілдерін тарта отырып, Агенттік қызметкерлері арасында семинарлар, дөңгелек үстелдер өткізу арқылы сыбайлас жемқорлыққа қарсы мәдениетті қалыптастыру жұмысын жалғастыруға;

2) Агенттік қызметкерлері арасында сыбайлас жемқорлыққа қарсы заңнама мәселелері бойынша түсіндіру жұмыстарын тұрақты негізде жүргізуге ұсынады.